බස් රියදුරා හෝ වෙනත් කිසිවෙක් මෙම අවාසනාවන්ත සිදුවීම නොදුටුවේය. අත තිබූ බෑගය ඔසවමින් අසරණ වූ දැරිය කෑගසන්නට වූවාය. එහෙත් ඒ හඬ පවා ඇසීමට කිසිවෙක් නොසිටියේය. ඇය ජල රකුසාට බිලිවිය. දියණියගේ ප්‍රමාදය නිසා ඇගේ මාපියෝ ඇය සොයන්නට වූහ. අවසානයේ ජලයේ ගිලී සිටි ඇගේ සිරුර ගොඩගන්න විට ඇය මෙලොවින් සමුගෙන සිටියාය. හේමසීලිට අත්වූ ඉරණම ගැන පවුලේ ඥාාතීන් ඇතුළු අසල් වැසියෝද බලවත් කම්පාවට පත්වූහ. ඒ අතර ඇය ඉගෙනීම ලැබූ පාසලේ දරු දැරියන් මෙන්ම ගුරු පිරිසද වූහ. හේමසීලිගේ පාසල් මිතුරියක වූ ප්‍රේමතලාටද තම මිතුරියගේ වියෝවීම දැරිය නොහැකි දුන් වේදනාවක් විය. කාලය ගෙවී ගියේය. වසර එකහමාරක් ගතවිණි. වාරිමාර්ග දෙපාර්තමේන්තුවේ සේවය කළ සුනිල් මහතා විවාහයෙන් පසු බිරියත් සමග ගෝනගල නිවෙසේ පදිංචියට පැමිණියේය. එහිදී ඔවුන්ගේ කුලුඳුල් දියණිය වූ ෂාමිලිනි මෙලොව එළියට දුටුවාය. කුඩා අවදියේ සිට ඇය තුළින් දක්නට ලැබූ විශේෂත්වයක් විය. එනම් අධික ලෙස හැඬීමත් බස් රියකට නැගීමට යන විටදී සිරුර වෙව්ළීමත්ය. මේ පිළිබඳව අවධානය යොමු කළ මාපියෝ ඇයට පිරිත් ගායනා කිරීම් සහ විවිධ සෙත් සාන්ති සිදුකළහ. එහෙත් බහ තෝරන අවදිය වන විටත් එම තත්ත්වය එලෙසම පැවතිණි. සිඟිති දියණියගේ සිරුර වෙව්ළීම සිදුවන්නේ බස්රියකට නැඟීමට යන විටදී බැව් මාපියන්ට පැහැදිලිව දැකගත හැකි විය.
සුනිල් මහතා විවාහයෙන් පසු බිරියත් සමග පැමිණියේ කොහෙටද?
ගෝනගල නිවෙසේ පදිංචියට